Austraalia leht The Australian on lõpuks ukse lahti teinud ning  kirjutab India-Hiina piiritülist Arunachal Pradeshis (hiinlaste jaoks Lõuna-Tiibet). Pingestumine on hoogu kogunud alates eelmise aasta lõpust ning augustiks jõudis haripunkti koos India vägede suurendamisega (ulatudes 60 000 meheni) ja hiinlaste vetoga ADB laenuga Indiale (Arunachali mõeldud investeeringute osas).    Hiina alternatiivmeedia internetis kirjutab palju ja emotsionaalseid lugusid pingestunud olukorrast Himaalajas. Indiagi ei jää alla, kuid huvitaval  kombel pole pingestumine Läänes suurt meediakaja leidnud. Olukord on aga põnev olnud nüüd pea aasta ning mängu trügib vaikselt ka Pakistan Kašmiiri aladega. Hiina-India piirtüli ampluaa haarab endasse läänes Kesk-Aasia (peamiselt Tadžikistan, kuid ka Afganistan) ja idas Birma-Yunnani nurk koos Bangladeshiga. Hiina-India mõjuala poliitika on täies hoos.    Australiani artikkel võtab olukorra lühidalt, kuid väga täpselt kokku.